Държавен вестник, бр. 70, 2011 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  70
Чл. 32. Ръководителят на ИПЕ, съгласувано 
с ръководителя на основна програма, отпра­
вя предложение до директора на дирекция 
„Инвестиции в отбраната“ за организиране 
на процедура за възлагане на обществена 
поръчка за изпълнение на разработването. 
Научното съпровождане на разработването 
се определя в договора за изпълнение на 
обществената поръчка.
Чл. 33. Фаза разработване от управлени­
ето на жизнения цикъл на отбранителните 
продукти включва етапите: проучване, идеен 
проект, работен проект и опитен образец.
Чл. 34. (1) Изпълнителят в етап идеен 
проект представя на ръководителя на ИПЕ 
най-малко два варианта на проекта в съответ­
ствие със стандарт ВС 2-03:2007 и ВС 40 095-91. 
Ръководителят на ИПЕ внася идейния проект 
за разглеждане в Съвета по въоръженията. 
(2) Въз основа на избора на вариант от 
идейния проект от Съвета по въоръженията 
председателят му предлага на министъра на 
отбраната да утвърди избрания вариант, как­
то и представя мотивирано предложение за 
продължаване или спиране на разработката.
Чл. 35. (1) В етап работен проект изпъл­
нителят:
1. предлага основните технически реше­
ния на отбранителния продукт и неговите 
съставни части в съответствие със стандарти 
ВС 2-03:2007 или ВС 40 095-91;
2. изготвя и съгласува с дирекция „Инвес­
тиции в отбраната“, ИО и ИПЕ програма и 
методика за провеждане на изпитвания на 
образци от отбранителния продукт с цел пот­
върждаване на техническите решения и въз­
можност за постигане на изискванията в ТТЗ;
3. внася резултатите от изпитванията в 
Съвета по въоръженията съвместно с ръко­
водителя на ИПЕ.
(2) Съветът по въоръженията разглежда 
резултатите от изпитванията и може да ги 
приеме или не. В случай че Съветът по въо­
ръженията приеме резултатите, председателят 
му предлага на министъра на отбраната да 
утвърди работния проект, както и да про­
дължи или спре по-нататъшния процес на 
разработването.
Чл. 36. (1) В етап опитен образец изпълни­
телят изработва опитен образец на отбрани­
телния продукт и документите в съответствие 
със стандарт ВС 2-03:2007 или ВС 40 095-91. 
(2) Образецът по ал. 1 се изпитва от ко­
мисия на възложителя. Комисията изготвя 
протокол за приемане на продукта и прави 
предложение пред Съвета по въоръженията 
относно възможността за приемане на въо­
ръжение на отбранителния продукт.
(3) В случай че Съветът по въоръженията 
приеме резултатите от изпитванията, в 10-дне­
вен срок след утвърждаване на протокола 
от заседанието му директорът на дирекция 
„Инвестиции в отбраната“ изготвя проект 
на заповед на министъра на отбраната за 
приемане на опитния образец и информира 
изпълнителя за по-нататъшния ход на разра­
ботването.
Чл. 37. Производство по лиценз се извършва 
от лице, избрано по реда и при условията на 
Закона за обществените поръчки по предоста­
вена от лицензодателя лицензна документация 
и започва с изработването на пробна серия, 
като се следва последователността, посочена 
в чл. 35.
Чл. 38. (1) Фаза разработване се счита за 
изпълнена:
1. при наличие на утвърдена ТС по ЗОП/
ТТЗ – когато се изпълнява само етапът про­
учване;
2. при приет и одобрен опитен образец – ко­
гато се изпълняват етапите проучване, идеен 
проект, работен проект и опитен образец.
(2) Преминаването към следващата фаза 
се извършва при наличие на решение за 
производство на отбранителния продукт, 
осигурено финансиране и открита позиция в 
ЕФП за МТО.
Раздел IV
Придобиване
Чл. 39. (1) Придобиването на отбранителни 
продукти се извършва чрез:
1. доставка на вече произведен продукт;
2. производство и доставка на продукт.
(2) Когато придобиването е по т. 1, целта 
е доставяне на отбранителен продукт за по­
стигане в пълна степен на заявените отбра­
нителни способности.
(3) Когато придобиването е по т. 2, целта е 
да се произведе и изпита отбранителен продукт 
в съответствие с изискванията, необходими 
за постигане на съответната отбранителна 
способност, потвърдени във фаза разработване, 
както и с изискванията, свързани с поддръж­
ката и работата на този отбранителен продукт.
Чл. 40. (1) Когато отбранителен продукт се 
придобива посредством способите по чл. 27, 
ал. 2, т. 2 и 3, заявителят попълва заявка за 
придобиване или поддържане на отбранителен 
продукт и обосновка за потребността за при­
добиване на отбранителен продукт съгласно 
приложение № 9 в съответствие с избрания 
вариант от КИОС и ги представя в дирекция 
„Логистика“ до 15 април на годината, пред­
хождаща годината на доставка.
(2) Дирекция „Логистика“ обобщава заяв­
ките с обосновките и ги предоставя на дирек­
ция „Инвестиции в отбраната“ до 10 юли на 
годината, предхождаща годината на доставка.
(3) Дирекция „Инвестиции в отбраната“:
1. завежда утвърдените заявки в регистъра 
за заявки за придобиване и поддържане на 
отбранителни продукти или за извършване 
на услуга;